قارا دنیز ایقتیصادی امکداش‌لیق تشکیلاتی‌نین 25. قورولوش ایل دؤنومو ایجلاسی، پرزیدنت رجب طیب اردوغانین چیخیشی ایستانبولدا باشلادی.
پرزیدنت اردوغان،
"تیجارتین و یاتیریملارین ساغلام زمینده یورویه‌بیلمسی‌نین اساس شرطی دینج‌لیک و ثابیتلیگین. ایچینده اولدوغوموز حساس قارا دنیز جوغرافیاسی‌نین باریش، ثابت‌لیک و ریفاه ایچینده اینکیشافی هامیمیزین اورتاق مقصدی اولما‌لی‌دیر. تورکیه اولا‌راق اؤلکه‌میزه ماراق دویان بوتون اولوسلار آراسی سرمایه‌چی‌لره هر جور دستگی وئریریک. بو موضوعدا هئچ بیر آیری-سئچکی‌لیک ائتمیریک." دئدی.
اردوغان؛
"بو گون بیزه، 'بو تشکیلاتین ان بؤیوک باشاریسی ندیر؟' دئیه سورسا‌لار، 'دونیانین ان چتین جوغرافیالاریندان‌ بیرینده بؤلگه اؤلکه‌لرینی عینی ماسا اطرافیندا و اورتاق پایدا‌لار اطرافیندا بیر آرایا گتیره بیلمه باجاریغیدیر دئیرم. بؤلگه‌سل اؤلکه‌لری آراسیندا البته بعضی سیاسی، حتی نیظامی پروبلم‌لر اولا بیلر. بیز، قارا دنیز ایقتیصادی امکداش‌لیق تشکیلاتینی بو پروبلم‌لردن نه قدر اوزاقدا توتابیلیرسئک، او جور وئریملی ایشینی تامین ائده بیلریک. داها دا ایره‌لی گئدیب تشکیلاتی بو پروبلم‌لرین حلّینده تأثیرلی بیر واسطه حالینا گتیرمیمز لازیم اولدوغونو دوشونورم. بونون اوچون سون‌سوز سیاسی مذاکیره‌لره گیرمه‌دن، فرقلیلیق‌لریمیز دئییل، موشترکلریمیز اوزرینده چوخا‌لا‌راق ایشلریمیزی یوروتملیییک. "شکلینده دانیشدی.
اردوغان، دانیشماسینا بئله داوام ائتدی:
"یئنی ایلین‌دن بری دؤور باشقان‌لیغینی یوروتدوغوموز قارا دنیز ایقتیصادی امکداش‌لیق تشکیلاتی ایچینده بوتون عضو دولت‌لره قارشی عدالت‌لی، طرف‌سیز و بالانس‌لی اولماغا چالیشیریق. بو گون قبول ائدجگیمیز ایجلاس بیلدیرگه‌سی‌نین پروزه‌سینی حاضیرلایارکن ده بوتون عضو دولت‌لرین حساس‌لیق‌لارینی نظره آلماغا دقت گؤستردیک. بو موضوعدا عضو دولت‌لرین هامی‌سین‌دان دا عینی صمیمیتی و دستگی گؤرمک‌دن ممنونلوق دویدوغوموزو خصوصیله قید ائتمک ایستییرم. "
ایجلاس ایچینده اردوغان، اؤلکه نماینده‌لرینی قارشیلادی. داها سونرا عائله فوتوشکی‌لی چکیلدی.
